**2023 M. KOVO MĖN. ŠVEDIJOS EKONOMINĖS SITUACIJOS APŽVALGA**

**Pagrindinės naujienos trumpai:**

Ø  **Švedijoje fiksuojamas neigiamas BVP augimas, prognozuojamas palūkanų normų didinimas**

Ø  **Stebimas išaugęs įmonių bankroto atvejų skaičius**

Ø  **Kovo mėnesį Švedijoje fiksuojama mažiausia elektros energijos kaina pastaruoju metu**

Ø  **Po didelės kritikos didžiausi Švedijos prekybos tinklai mažina maisto produktų kainas**

Ø  **Fiksuojamas benzino ir dyzelino kainų pokytis**

Ø  **Švedijos prekės sulaukia mažesnės paklausos JAV ir Europos rinkose**

Ø  **Švedija siekia priimti saugiklius nuo nepageidaujamų tiesioginių užsienio investicijų**

Ø  **Prognozuojama, kad Švedijos dvišalė prekyba su Kinija gali ženkliai didėti**

Ø  **Į Švedija vis dar patenka rusiškų dujų**

Ø  **Švedijos ginklų eksportas 2022 m. sumažėjo 25 %**

Ø  **Didžiosios Britanijos konglomeratas Rolls-Royce ir suomių įmonė Fortum pasirašė memorandumą dėl mažų britiškų mažų modulinių reaktorių (SMR) vystymo galimybių Švedijoje ir Suomijoje**

**Švedijoje fiksuojamas neigiamas BVP augimas, prognozuojamas palūkanų normų didinimas**. Švedijos statistikos departamento duomenimis, Švedijos BVP per 2022 metų ketvirtą ketvirtį sumažėjo 0,9%. Teigiama, kad tai yra blogesnis rodiklis palyginti su ankstesniais trimis mėnesiais ir palyginus su prognoze (-0,6% augimas). Tarptautinis Valiutos Fondas prognozuoja, kad Švedijos BVP 2023 m. sumažės 0,3 proc., o 2024 m. padidės 1,4 proc. Šiuo atveju tikimasi, kad infliacija sumažės nuo 8,1 % 2022 m. iki 3,0 % 2024 m. Tuo tarpu, Nacionalinis Ekonomikos tyrimų institutas praneša, kad dėl Švedijos ekonomikos mažėjimo Švedijos Bankas bus priverstas didinti palūkanų normas, prognozuojama, kad jos jau šią vasarą turėtų didėti iki 3,75%.

**Stebimas išaugęs įmonių bankroto atvejų skaičius.** Lyginant su praeitais metais, bankrotų skaičius išaugo 4%, bankrotai daro dažnesni 7 iš 10 sektorių. Didžiausias bankrotų augimas matomas mažmeninės prekybos sektoriuje (27% augimas palyginus su praeitais metais), viešbučių ir restoranų sektoriuje (19%) ir statybų sektoriuje (14%).

**Kovo mėnesį Švedijoje fiksuojama mažiausia elektros energijos kaina pastaruoju metu.** Visą mėnesį Švedijoje elektros kaina laikėsi iki 1 SEK už kWh, vienu metu tesiekė 0,50 SEK už kWh. Tai kone žemiausios kainos nuo pat 2022 m. vasaros, kuomet Švedijoje prasidėjo aukštų elektros kainų krizė. Kainos mažėjimą nulėmė didesnis elektros energijos taupymas bei ypač stiprus vėjas kovo mėn.

**Po didelės kritikos didžiausi Švedijos prekybos tinklai mažina maisto produktų kainas.**Per metus maisto kainos išaugo 22% ir už tai didžiausi prekybos tinklai ICA, Coop ir Axfood sulaukė gausios kritikos tiek iš Vyriausybės, tiek iš opozicijos bei žiniasklaidos. Tačiau nors iš pradžių visi pagrindiniai prekybos tinklai tikino, kad nėra galimybių mažinti maisto produktų kainas ir artimoje ateityje jos nemažės, pastaruoju metu jų pozicija pasikeitė. ICA paskelbė, kad 300 maisto produktų kainas mažins nuo 5% iki 25%, o Coop 12% mažins vaisių ir daržovių kainas. Tam nemažai įtakos turėjo ir vokiškas LIDL prekybos tinklas, kurio padalinys Švedijoje anksčiau paskelbė, kad ne tik nedidins maisto produktų kainų, bet kai kurioms prekėms jas ir mažins.

**Fiksuojamas benzino ir dyzelino kainų pokytis.** Skelbiama, kad pirmaujantys degalų pardavėjai benzino kainą didina ketvirtą kartą per kiek daugiau nei savaitės laikotarpį, tačiau tuo pačiu metu fiksuojamas dyzelino kainos sumažėjimas. Šiuo atveju vidutinė 95 oktaninio benzino litro kaina dabar siekia 20,19 SEK, kurio padidėjimas sudaro 0,15 SEK, o dyzelino kaina siekia 22,06 SEK už litrą, kurio sumažinimas sudaro 0,10 SEK.

**Švedijos prekės sulaukia mažesnės paklausos JAV ir Europos rinkose.** Silpnėjanti pasaulio ekonomika neigiamai veikia Švedijos eksportą, pasak Business Sweden Švedijai sunku prisitaikyti prie pasikeitusios pasaulinės situacijos, šalį kamuoja didelė infliacija, prognozuojamas palūkanų normų didėjimas. Šiais metais švediškas eksportas augs tik 0,85%, tačiau jau kitais metais situacija turėtų ryškiai gerėti, kadangi prognozuojamas 2,7% augimas.

**Švedija siekia priimti saugiklius nuo nepageidaujamų tiesioginių užsienio investicijų.**2023-03-22 d. Švedijos Vyriausybė pristatė įstatymo projektą, kuris turėtų suteikti teisę teisėsaugos institucijoms atlikti išsamų tiesioginių užsienio investicijų į Švedijos strategines įmones ar infrastruktūrą įvertinimą dėl galimų grėsmių Švedijos nacionaliniam saugumui. Šio žingsnio buvo imtasi reaguojant į Švedijos saugumo agentūros pastarųjų metų ataskaitas, kur buvo aiškiai įvardijama, kad Kinijos investicijos į Švedijos strategines įmones kelia grėsmę Švedijos nacionaliniam saugumui. Iki šiol Švedija neturėjo prevencinių teisinių priemonių prieš užslėptų tikslų turinčias užsienio investicijas.

**Prognozuojama, kad Švedijos dvišalė prekyba su Kinija gali ženkliai didėti.** Pasak Business Sweden generalinio direktoriaus J. Larsson, švediškas verslas galimai reaguos į atsigaunančias tiekimo grandines bei ruošiasi Kinijos atsigavimui po pandemijos. Nepaisant to, kad Kinijos santykiai su Vakarais yra įtempti, o pati Švedija vis įtariau žiūri į kiniškas investicijas, verslas į prekybą gali žiūrėti pozityviai ir prognozuojamas dvigubas prekybos apimčių išaugimas.

**Į Švedija vis dar patenka rusiškų dujų.** Kovo 9 d. pranešta, kad Suomijos valstybinės dujų kompanijos “Gasum“ laivas su dujomis iš Rusijai priklausančio dujų terminalo atgabeno rusiškas dujas į Švedijos Nynäshamn uostą. Švedijos ES reikalų ministrė J. Roswall komentavo, kad Švedija bandė į sankcijas įtraukti Rusijos valdomus dujų terminalus, bet tuo klausimu nėra konsensuso tarp valstybių narių, dujų atgabenimas į Švedijos uostą nepažeidžia sankcijų režimo, o pati Švedija rusiškų dujų nenaudoja.

**Švedijos ginklų eksportas 2022 m. sumažėjo 25 %.** Nacionalinė strateginių produktų inspekcija teigia, kad nepaisant padidėjusio gynybos finansavimo visame pasaulyje, Švedijos ginklų ir karinės įrangos eksportas 2022 m. sumažėjo beveik 25%. Pranešime spaudai IPT pažymi, kad iš viso ginklų eksportas iš Švedijos 2022 m. sudarė šiek tiek daugiau nei 15 mlrd. SEK, o tai yra mažiau nei 2021 m. Tačiau IPT generalinis direktorius Carl Johan Wieslander mano, kad 2023 m. Švedijoje pagamintų ginklų paklausa išaugs, išskiriant Braziliją, JAV ir Vokietiją kaip tris didžiausius Švedijos klientus.

**Didžiosios Britanijos konglomeratas Rolls-Royce ir suomių įmonė Fortum pasirašė memorandumą dėl mažų britiškų mažų modulinių reaktorių (SMR) vystymo galimybių Švedijoje ir Suomijoje.** Atlikus reikalingą studiją bus priimtas sprendimas dėl galimų investicinių projektų. Tuo tarpu kovo 23 d. per valdančiosios Nuosaikiųjų/Moderatų partijos metinį suvažiavimą Finansų ministrė E. Svantesson ir Civilinės gynybos ministras C.O. Bohlin pareiškė, kad planuojama pirmąją naują atominę elektrinę Švedijoje pastatyti iki 2026 m.

**Pastabos:** nurodytos piniginės sumos perskaičiuotos pagal kursą 1 EUR = 11,28 SEK

**Esant poreikiui, Lietuvos ambasada galėtų pateikti detalesnę informaciją apie apžvalgoje minimus Švedijos ekonomikos įvykius ir tendencijas. Prašome atskirai informuokite apie jūsų pageidavimą gauti šią informaciją** augustinas.uleckas@urm.lt